דוגמאות כתבי טענות - ביטוח ונזיקין
דוגמאות כתבי טענות - ביטוח ונזיקין

29. כתב תביעה כנגד מכון שטיפה

בבית-המשפט השלום                                                                    ת"א ______

ב ____           

התובעים:                
1.____

2.____ חברה לביטוח בע"מ 

ע"י ב"כ עורך-הדין ____
מרח' ____, עיר ____
טל: ____, פקס: ____
נגד

הנתבעת:

____ בע"מ 




מרח' ____, עיר ____ 

מהות התביעה: 

כספית + שיבוב.

סכום התביעה:

 ____ ש"ח. 
כתב תביעה בסדר דין מהיר

1. כל טענות כתב תביעה זה משלימות זו את זו וחילופיות זו לזו, הכל בהתאם לעניין ולהקשר הדברים.

2. התובעת מס' 2 הנה חברה לביטוח הרשומה ומנהלת עסקיה בישראל.

3. ביום ____ (להלן: "____") היתה התובעת מס' 2 המבטחת בפוליסה לביטוח מקיף מס' ____ ____ של ____ ניירות ערך והשקעות ו/או ____ (להלן: "התובע מס' 1") רכב מסוג ____ ____ מ.ר ____  (להלן: "רכב ה ____").

4. הנתבעת הנה מפעילה של מכון סיכה לרכבים אשר בשטחה ו/או בהחזקתה ו/או בפיקוחה ו/או בשליטתה היתה מנהרת שטיפת המכוניות נשוא תובענה זו.

5. התובעים יקדימו ויטענו כי בנוהג שבעולם - במנהרות מסוג זה מצוי הרכב הנשטף בהילוך ניוטראל למשעת כניסתו למנהרה ועד צאתו בהוראת רמזור ירוק למתחם הניגוב הידני. רמזור שכזה לא היה מצוי במקום ביום האירוע!!!!!

6. להלן נסיבות אירוע הנזק:

•
ביום האירוע הגיע רכב ה ____ למתחם הנתבעת לשם שטיפת רכבו במנהרת השטיפה.

•
כמקובל במנהרות מסוג זה היה רכב ה ____ בהילוך ניוטראל למשעת כניסתו.

•
עם סיום השטיפה במנהרה, בהיעדר רמזור מדריך המתין התובע מס'
1 נואשות לסימן ו/או הדרכה מעובד המקום. 

•
מאחר ועובד המקום היה עסוק בשיחה "מעמיקה" עם אחר, לא הסתכל לכיוון רכב ה ____ ורכב ה ____ נותר בהילוך ניוטראל.

•
לפתע, כנראה בכוח המסילות עלה רכב ה ____ על חלק מוגבה של המדרכה בסוף המנהרה ומיד הדרדר אחורנית. באותו רגע זרוע כלשהי של מכונת השטיפה לחצה בעוצמה על החלון האחורי של רכב ה ____ וריסקה אותו. כל זאת בעוד הרכב מצוי בניוטראל .

•
רק לאחר התרסקות השמשה עבר רכב ה ____ להילוך ראשון ולעיני התובע מס' 1 נגלה היקף הנזק (להלן: "אירוע הנזק").

•
כתוצאה מהאירוע נגרמו לרכב נזקים כמפורט בדו"ח השמאי הרצ"ב.

7. התובעים יטענו כי אינם יודעים אינם יכולים לדעת מהן הנסיבות שגרמו למקרה  אשר הביא לאירוע הנזק, וכי אירוע הנזק נגרם על-ידי נכס שלנתבעת היתה שליטה מלאה עליו וכי אירוע הנזק מתיישב יותר עם המסקנה שרשלנותה וחוסר זהירותה של הנתבעת, מאשר עם שמירת כללי הזהירות מצידה. לפיכך יטענו התובעות כי על הנתבעת להוכיח כי לא רשלנותו וחוסר זהירותו גרמו לאירוע התאונה.

8. לחלופין יטענו התובעים כי האירוע הנזק נגרם על-ידי דבר מסוכן וכי הנתבעת הנה בעלת הנכס ו/או הממונה עליו ו/או תופשת הנכס ו/או המחזיקה ו/או האחראית על הנכס ממנו נגרם הנזק ולפיכך עליה הראיה שלא היתה לגבי המקרה שגרם לנזק התרשלות שתחוב בגינה.

9. לחלופין יטענו התובעות כי בנסיבות דנן יש להחיל את סעיף 38 לפקודת  הנזיקין בהיות זרועות המכונה "דבר נמלט" ועל-כן על הנתבעת להוכיח כי לא היתה לגבי אירוע הנזק התרשלות שתחוב בגינה.

10. לחלופין יטענו התובעות כי הנזק נגרם עקב רשלנותה ו/או היפר חובה חקוקה של הנתבעת ו/או של עובדיה ו/או שלוחיה אשר באו לידי ביטוי באחד או יותר מאלה:
א. לא דאגה להצבת רמזור מדריך בסוף מנהרת השטיפה.

ב. לא תיחזקה כיאות את מכונת השטיפה ואפשרה למסילות ולזרועות להשתולל.

ג. לא הציבה איש מקצוע מדריך ומפקח ביציאה ממנהרת השטיפה.

ד. לא מנעה ו/או הסירה מכשול מהעוברים בדרך ציבורית.

ה. לא סימנה ו/או הזהירה כנגד הסכנה  במכשול נשוא התביעה.

ו. לא נהגה כמנהלת מכון סיכה זהירה וסבירה בנסיבות העניין.

11. כתוצאה מאירוע הנזק ניזוק הרכב.

א.  
נזקי התובעת מס' 2 הוערכו על-ידי שמאי מוסמך ובתוקף חבותה על-פי הפוליסה פיצתה התובעת את מבוטחה ביום ____ בסך של ____ ש"ח וכן נשאה בשכ"ט שמאי בסך ____ ש"ח.

ב.  
תביעת התובעת מסתכמת לפיכך בסך ____ ש"ח בצירוף הפרשי הצמדה וריבית בסך ____ ש"ח ובסה"כ ____ ש"ח.

12. נזקי התובע מס' 1 שנגרמו כתוצאה מהתאונה ואשר בגינם הוא זכאי לתבוע הם אלה:

א.
אבדן השתתפות עצמית
לנזק


____ ש"ח

ב.
הפסד הנחת היעדר תביעות


____ ש"ח

ג.
הפרשי הצמדה וריבית



____ ש"ח
 
סה"כ





____ ש"ח

13. לבית-משפט זה הסמכות לדון בתביעה.

14. אשר-על-כן מתבקש כב' בית-המשפט להזמין את הנתבעים לדין ולחייבם ביחד ו/או לחוד בתשלום הסך של ____ ש"ח בצירוף הפרשי הצמדה וריבית מיום הגשת התביעה וכן בתשלום הוצאות המשפט ושכ"ט עו"ד בצירוף מע"מ.

15. בהתאם לתקנות סדר הדין האזרחי (תיקון מס' 5) נתמך כתב תביעה זה בתצהיר התובעת.

16. להלן רשימת המסמכים עליהם נסמכת תביעה זו (העתקי המסמכים הנ"ל מצורפים לכתב התביעה ומהווים חלק בלתי-נפרד הימנו):
•
דו"ח שמאי +תמונות הנזק+ שכ"ט שמאי

•
הודעה על התאונה

•
מפרט הפוליסה

•
פירוט תשלומים








_____________

_____, עו"ד

ב"כ התובעים
2
1

